
Na temelju članka 114. b Zakona o zaštiti i očuvanju kulturnih dobara (»Narodne novine« broj 69/99., 151/03., 157/03., 87/09., 88/10. 6/11., 25/12. i 136/12.) i članka 30. Statuta Grada Crikvenice (»Službene novine Primorsko-goranske županije« broj 26/09, 34/09 – ispravak i 7/13.), Gradsko vijeće Grada Crikvenice, na -- sjednici održanoj _____________ 2014.godine, donijelo je
PROGRAM
utroška sredstava spomeničke rente za 2015. godinu
Članak 1.
Ovim se Programom utvrđuju sredstva spomeničke rente u 2015. godini za zaštitu i očuvanje kulturnih dobara i zaštićenih kulturno-povijesnih cjelina na području Grada Crikvenice, građevina pojedinačno registriranih kao kulturno dobro rješenjima Ministarstva kulture ili odlukama Gradskog vijeća, objavljenih u Registru kulturnih dobara Republike Hrvatske.
Članak 2.
Svrha Programa utroška prihodovanih sredstava spomeničke rente je zaštita i obnova kulturnih dobara i kulturno-povijesnih cjelina, zaštitni i istraživački radovi na zaštićenim cjelinama te konzervatorsko-restauratorski radovi.
Cilj Programa je obnova i zaštita kulturne baštine Grada Crikvenice te obogaćivanje kulturnoga života i podizanje kulturne ponude Grada kao i poboljšanje materijalnih uvjeta za razvoj kulture Grada Crikvenice.
Članak 3.
Prihod od spomeničke rente planiran je u Proračunu Grada Crikvenice za 2015. godinu u ukupnom iznosu od 115.000,00 kuna.
Raspodjelu financijskih sredstava iz stavka 1. ovoga članka, po projektima i programima, utvrđuje se kako slijedi:
	Re.br.
	Projekt
	Korisnik
	Iznos u kn - 115.000,00

	1.
	Kapitalno ulaganje u arheološki lokalitet Crikvenica - igralište
	Muzeja Grada Crikvenice
	20.000,00

	2. 
	Kapitalno ulaganje u jame vrtare
	Muzeja Grada Crikvenice
	50.000,00

	3. 
	Kapitalno ulaganje u Lokvišće
	Muzeja Grada Crikvenice
	20.000,00

	4. 
	Kapitalno ulaganje u Gradinu Badanj
	Muzeja Grada Crikvenice
	25.000,00



Članak 4.
Ovaj Program objavit će se u »Službenim novinama Primorsko-goranske županije«, a stupa na snagu 1. siječnja 2015. godine.
KLASA: 
UR. BROJ: 
Crikvenica, -------------- 2014.

